**ANALIZA ANKETE ZA STARŠE O ŠOLSKI PREHRANI – 2018/19**

Pestra in uravnotežena prehrana sta ključna dejavnika zdravega življenjskega sloga. Zdravo prehranjevanje je bistveno predvsem v dobi rasti in odraščanja. Zavedamo se, da so okusi različni, zato smo želeli preveriti, kako šolska prehrana zadovoljuje želje in potrebe naših učencev in njihovih staršev. V skladu z Zakonom o šolski prehrani smo v mesecu maju izvedli anketo, s katero smo preverili seznanjenost in zadovoljstvo s šolsko prehrano.

Vsak učenec je prejel eno anketo, ki jo je v izpolnjevanje posredoval svojem staršem. Anketni vprašalnik je izpolnilo 49 staršev od skupno 106 učencev, kar predstavlja 46% vseh staršev.

Rezultati anketnega vprašalnika so naslednji:

1. **Seznanjeni smo s šolskim jedilnikom.**

|  |  |  |  |
| --- | --- | --- | --- |
|  | | |  |
| **Odgovori** | **Frekvenca** | **Odstotek** |
| 1 (redno) | 29 | 59% |
| 2 (občasno) | 16 | 33% |
| 3 (ne) | 4 | 8% |
| **Skupaj** | **49** | **100%** |

***Komentar:*** *92% staršev, ki so izpolnili anketni vprašalnik, redno oz. vsaj občasno spremlja šolski jedilnik, kar kaže na to, da se velika večina vprašanih staršev zanima za šolsko prehrano svojih otrok. Za ostale starše predvidevamo, da zaupajo ustreznosti jedilnika oz. se za jedilnik ne zanimajo.*

1. **Na kakšen način pridobivate informacije o šolskem jedilniku?**

|  |  |  |
| --- | --- | --- |
| **Odgovori** | **Frekvenca** | **Odstotek** |
| šolska oglasna deska | 20 | 41% |
| šolska spletna stran | 15 | 31% |
| preko otroka | 6 | 12% |
| brez odgovora | 8 | 16% |
| **Skupaj** | **49** | **100%** |

***Komentar:*** *Največ staršev se o jedilniku pozanima preko šolske oglasne deske (41%) in šolske spletne strani (31%), zaradi česar je tudi v prihodnje potrebno objavljati jedilnike na tovrstne načine. 12% staršev se o jedilniku pozanima preko pogovora s svojim otrokom. Kar 16% staršev pa na vprašanje ni odgovorilo, iz česar sklepamo, da se jim vsebina jedilnika ne zdi pomembna.*

1. **Ali menite, da so naši jedilniki ustrezno sestavljeni?**

|  |  |  |  |
| --- | --- | --- | --- |
|  | | |  |
| **Odgovori** | **Frekvenca** | **Odstotek** |
| 1 (običajno) | 39 | 80% |
| 2 (občasno) | 7 | 14% |
| 3 (redko) | 2 | 4% |
| 4 (brez odgovora) | 1 | 2% |
| **Skupaj** | **49** | **100%** |

***Komentar:*** *Večina staršev meni, da so jedilniki ustrezno sestavljeni, iz česar sklepamo, da zaupajo šoli, da sledi smernicam zdrave in uravnotežene prehrane. Dva starša sta mnenja, da so jedilniki redko ustrezno sestavljeni. Na tem mestu bi nas zanimale podrobne informacije o mnenju teh staršev, ki bi nam pojasnile v kakšnem smislu so jedilniki manj ustrezni.*

1. **Ali se z vašim otrokom pogovarjate o naši prehrani?**

|  |  |  |
| --- | --- | --- |
| **Odgovori** | **Frekvenca** | **Odstotek** |
| 1 (redno) | 24 | 49% |
| 2 (občasno) | 19 | 39% |
| 3 (ne) | 5 | 10% |
| 4 (brez odgovora) | 1 | 2% |
| **Skupaj** | **49** | **100%** |

***Komentar:*** *O šolski prehrani se s svojim otrokom skoraj polovica staršev redno pogovarja, dobra tretjina pa občasno. 5 staršev, ki je izpolnjevalo anketo, pravi, da se s svojimi otroki ne pogovarja o prehrani v šoli, kar si razlagamo s tem, da nekateri naši učenci niso zmožni tovrstne komunikacije oz. razumevanja.*

1. **Ali je vaš otrok zadovoljen z našo prehrano?**

|  |  |  |  |
| --- | --- | --- | --- |
|  | | |  |
| **Odgovori** | **Frekvenca** | **Odstotek** |
| 1 (pogosto) | 35 | 71% |
| 2 (občasno) | 8 | 16% |
| 3 (redko) | 4 | 8% |
| 4 (ne vem) | 2 | 4% |
| **Skupaj** | **49** | **100%** |

***Komentar:*** *Iz rezultatov v zgornji tabeli in grafa lahko sklepamo, da so starši v 71% mnenja, da so njihovi otroci zadovoljni s šolsko prehrano. Sklepamo, da mnenje staršev večinoma izhaja iz pogovorov s svojimi otroki o šolski prehrani kot kažejo tudi rezultati 4. vprašanja ankete. 8% staršev poroča, da so njihovi otroci redko zadovoljni s prehrano v šoli. Iz ankete, ki so jo izpolnjevali učenci pa izhaja, da je v povprečju 86% otrok s šolsko prehrano (zajtrk, malica, kosilo) popolnoma zadovoljnih.*

1. **Ali menite, da šola izvaja dovolj dejavnosti, s katerimi spodbuja zdravo prehranjevanje in kulturo prehranjevanja (shema šolskega sadja, tradicionalni slovenski zajtrk, interesna dejavnost jejmo bio vsi ipd.)?**

|  |  |  |
| --- | --- | --- |
| **Odgovori** | **Frekvenca** | **Odstotek** |
| 1 (da) | 47 | 96% |
| 2 (ne) | 1 | 2% |
| 3 (brez odgovora) | 1 | 2% |
| **Skupaj** | **49** | **100%** |

***Komentar:*** *Naša šola je zavezana k spremljanju smernic in trendov zdrave prehrane, zato se vključuje v različne dejavnosti, ki spodbujajo kulturo zdravega in uravnoteženega prehranjevanja. Starši se v veliki večini strinjajo, da je teh aktivnosti na šoli dovolj, iz česar sklepamo, da starši spodbujajo vključevanje in izvajanje tovrstnih dejavnosti.*

1. **Vaše pripombe na šolsko prehrano, predlogi, pohvale...**

|  |
| --- |
| **Odgovori** |
| Več različnega sadja in zelenjave. |
| Nimam pripomb. |
| Nimam pripomb na prehrano, ker kuharice kuhajo zelo dobro hrano. |
| Nimamo pripomb glede šolske prehrane. Predvsem priporočamo, da je na jedilniku dosti sadja in zelenjave. |
| Ni pripomb. |
| Za naš okus je vse preveč suho (riž-suh, sendvič-skoraj prazen). |
| Preveč zelenjavnih jedi. |
| Za enkrat smo zadovoljni. |
| Imate zelo okusno in različno hrano, za vsakega otroka posebej. Naš otrok je zelo zadovoljen z vsako hrano. Samo še tako naprej. |
| Moj otrok je zadovoljen s prehrano, večkrat pohvali, nimamo pritožb. |
| Same pohvale. |

***Komentar:*** *78% vprašanih ni podalo pripomb, predlogov in pohval na šolsko prehrano. Starši, ki pa so podali svoje mnenje, so v večini šolsko prehrano, jedilnik in kuharice pohvalili oz. poudarili, da nimajo kritik in pripomb. Priporočila, ki jih podajajo so več sadja in zelenjave, manj zelenjavnih jedi ter nekoliko preveč suha hrana.*